Diari Oficial de la Generalitat Valenciana


Sumari del DOGV 1849, del 26-08-1992 (1992/825722)

ACORD de 18 de juny de 1992, del Consell Rector de l'Institut Valencià d'Investigacions Agràries, pel qual convoca tres beques de doctorat i dues d'especialització.
--------------------------------------------------------------------------------------------------------------------------------------------------------------------

### Dades del document

Número de DOGV
:   1849

Data del DOGV
:   26-08-1992

Secció del DOGV
:   AUTORITATS I PERSONAL

Número del document
:   1992/825722


Data del document
:   18-06-1992

Organisme emissor
:   Institut Valencià d'Investigacions Agraries

Tipus de document
:   Acord

ACORD de 18 de juny de 1992, del Consell Rector de l'Institut Valencià d'Investigacions Agraries, pel qual convoca tres beques de doctorat i dos d'especialització.  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la llei 4/1991, de la Generalitat Valenciana, de Creació de l'IVIA com a Entitat Autònoma, i l'article 6 del reglament de l'institut, aprovat per Decret 233/91, del Consell, i de conformitat amb l'establert a l'Acord del propi consell rector, de 14 d'abril de 1992, pel qual regula l'estada d'estudiants i becaris a l'IVIA (DOGV 01.07.92), ha acordat:  
Primer  
Convocar tres beques de doctorat sobre els temes següents:  
- Caracterització i diagnòstic de virosi de cítrics d'etiologia desconeguda.  
- Localització en cítrics de gens de resistència a tristesa i tolerància a sanitat.  
- Control biològic de fongs fitopatògens.  
Segon  
Convocar dues beques de formació de titulats de grau mitjà per a l?especialització en els temes següents:  
- Epidemiologia del virus de la Sharka a fruiters i del virus de la tristesa a cítrics.  
- Maneig del reg en cítrics.  
Tercer  
Les beques seran finançades a càrrec del capítol IV dels pressupostos de l?IVIA.  
Quart  
Les bases de les beques de la present convocatòria són les contingudes a l'annex del present acord.  
València, 27 de juliol de 1992. - El President de l'Institut Valencià d'Investigacions Agràries: Lluís Font de Mora i Montesinos.  
ANNEX  
Bases de la convocatòria  
1. Objectius de les beques  
L'objectiu de les beques de doctorat és la formació de titulats superiors universitaris mitjançant la realització de la part experimental per a la redacció d'una tesi doctoral a l?IVIA. L'objectiu de les beques de formació de titulats de grau mitjà és l?especialització d'aquests titulats en tècniques concretes mitjançant la seua participació en treballs d'investigació a l?IVIA.  
2. Requisits  
Per a optar a aquestes beques caldrà:  
- Tenir la nacionalitat espanyola.  
- Tenir el títol de llicenciat o d'enginyer superior, per a les beques de doctorat, o el d'enginyer tècnic, per a les d'especialització.  
Excepcionalment es consideraran les sol·licituds presentades per enginyers superiors que tinguen pendent la qualificació del projecte fi de carrera. En aquest cas la concessió de la beca estarà condicionada a l'obtenció del corresponent títol abans del 30 de novembre de 1992.  
3. Sol·licituds i documentació  
Les sol·licituds han de dirigir-se al Director de l'IVIA i podran presentar-se al registre general de la Conselleria d'Agricultura i Pesca, carrer d'Amadeo de Saboya, núm. 2 (València), o al propi IVIA, siti al quilòmetre 4,5 de la carretera de Moncada a Nàquera (Moncada), o per qualsevol dels mitjans establerts a l'article 66 de la Llei de Procediment Administratiu.  
A les sol·licituds s'indicarà la beca a la qual es concorre i el tema i portaran adjunta la documentació següent:  
- Certificat acadèmic complet de les matèries cursades, on figuraran les qualificacions i dates en què es van obtenir.  
- Currículum on s'acrediten documentalment altres mèrits.  
Les sol·licituds caldrà presentar-les abans de les 14 hores del 30 de setembre de 1992.  
4. Selecció de candidats  
Les comissions que avaluaran els mèrits dels aspirants i que elevaran les corresponents propostes al President de l'IVIA estaran formades pels següents membres:  
- El director de l'institut, com a president.  
- El Secretari de l'IVIA, com a secretari.  
- El director de la tesi o de l'estada d'especialització.  
- Dues persones del personal investigador de l'IVIA nomenades pel Vice-president Primer de l'IVIA.  
La comissió per a cada una de les beques es reunirà per a la selecció de candidats, alçarà acta de la reunió i farà proposta raonada al president de l'institut abans del 10 d'octubre de 1992.  
Cada comissió tindrà en compte, per a la selecció dels candidats, els següents aspectes:  
- Expedient acadèmic general; atorgant fins a un màxim de tres punts.  
-'Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema. Fins a un màxim de tres punts.  
- Coneixement d'idiomes relacionats amb la literatura científica relativa al tema de la beca, valorat bé per certificació acadèmica, bé per estada a països on aqueixa llengua siga oficial. Fins a un punt.  
- Cursos d'especialització relacionats amb el tema de la beca i altres mèrits. Fins a tres punts.  
Per a millor avaluació d'aquest apartat i el de coneixement de llengües, cada comissió podrà convocar a aquells candidats que estime oportú per a realitzar una entrevista personal.  
5. Dotació  
La dotació mensual de les beques de doctorat serà inicialment de 95.000 pessetes i de 85.000 pessetes per a les d'especialització. Les beques inclouran, pel temps de duració de la beca, un segur combinat d'accident individual, intervenció quirúrgica i hospitalització.  
6. Duració de les beques  
Les beques es concedeixen per a un any. Les beques de doctorat podran prorrogar-se per períodes d'un any fins a un màxim de quatre anys. Les beques d'especialització no seran prorrogables.  
7. Caràcter de les beques  
Aquestes beques no estableixen cap relació laboral entre la persona beneficiària i l?IVIA, ni impliquen de part d'aquesta institució cap compromís en quant a la posterior incorporació del personal beneficiari a la plantilla pròpia.  
Ja que l?objectiu de les beques és la formació dels beneficiaris, no podran obtenir aquestes beques aquelles persones que hagen tingut prèviament una beca de característiques anàlogues.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l?estada a l?institut d'estudiants i becaris establerta per acord de 14 d'abril de 1992 del Consell Rector de l?IVIA (DOGV de 01.07.92).